2012 m. birželio mėn. Irano žiniasklaida pranešė, kad Kovos su elektroniniais nusikaltimais policija pradės taikyti represines priemones prieš virtualiuosius privačiuosius tinklus (VPN). 2012 m. spalio 30 d. Kovos su elektroniniais nusikaltimais policija be orderio suėmė tinklaraštininką Sattar Beheshti dėl „socialiniuose tinkluose ir Facebook vykdomos nacionaliniam saugumui pavojingos veiklos“. S. Beheshti savo tinklaraštyje kritikavo Irano Vyriausybę. 2012 m. lapkričio 3 d. S. Beheshti buvo rastas negyvas savo kalėjimo kameroje; manoma, kad jį mirtinai nukankino Kovos su elektroniniais nusikaltimais policijos pareigūnai. Kovos su elektroniniais nusikaltimais policija atsakinga už daugelį Telegram Group administratorių sulaikymų, susijusių su 2019 m. lapkričio mėn. visoje šalyje vykusiais protestais.

2011 m. sausio mėn. įkurta Irano kovos su elektroniniais nusikaltimais policija yra Irano Islamo Respublikos policijos padalinys, kuriam vadovauja Vahid Majid. Nuo pat jos įsteigimo iki 2015 m. pradžios jai vadovavo Esmail Ahmadi-Moqaddam (įtrauktas į sąrašą asmuo). E. Ahmadi-Moqaddam pabrėžė, kad Kovos su elektroniniais nusikaltimais policija užsiims antirevoliucinėmis ir disidentų grupėmis, kurios 2009 m. naudojosi internetiniais socialiniais tinklais, kad sukeltų protestus prieš dar kartą išrinktą Prezidentą Mahmoud Ahmadinejad. 2012 m. sausio mėn. Kovos su elektroniniais nusikaltimais policija paskelbė naujas interneto kavinėms skirtas gaires, pagal kurias naudotojai turi pateikti asmeninę informaciją, kurią kavinių savininkai turi saugoti šešis mėnesius; jie taip pat turi saugoti naudotojų aplankytų interneto svetainių sąrašą. Be to, pagal taisykles reikalaujama, kad kavinių savininkai įrengtų apsauginę vaizdo stebėjimo sistemą ir šešis mėnesius saugotų įrašus. Pagal šias naujas taisykles gali būti užvestas žurnalas, kurį valdžios institucijos gali naudoti norėdamos susekti aktyvistus arba bet kokį asmenį, kurio veikla laikoma pavojinga nacionaliniam saugumui.

Adresas: Tehran Province, Hasanabad, Bijin Industrial Zone, Tehran, Qom Old Road (Iran)

2022 m. rugsėjo 13 d. Moralės policija Teherane savavališkai suėmė 22 metų Mahsa Amini, tariamai netinkamai dėvėjusią hidžabą. Vėliau ji buvo nuvežta į Moralės policijos būstinę „švietimo ir orientavimo pamokoms“. Remiantis patikimais pranešimais ir liudininkais, kalinimo vietoje ji buvo žiauriai sumušta ir su ja buvo netinkamai elgiamasi, dėl to 2022 m. rugsėjo 16 d. ji buvo paguldyta į ligoninę ir mirė. Moralės policijos smurtinis elgesys neapsiriboja vien šiuo incidentu ir buvo plačiai dokumentuotas.

Adresas: Vozara Street, corner of 25th Street, District 6, Tehran (Iran)

Per 2022 m. rugsėjo mėn. protestus Irane CDC aktyviai dalyvavo Irano Vyriausybės represinėje politikoje, be kita ko, identifikuodama ir suimdama protestuotojus.

Cyber Defence Command of the Islamic Revolutionary Guard Corps (Islamo revoliucijos gvardijos (IRGC) Kibernetinės gynybos vadavietė (CDC))

8.

Law Enforcement Forces of the Islamic Republic of Iran (Irano Islamo Respublikos teisėsaugos pajėgos (LEF) (dar žinomos kaip NAJA; FARAJA) فرماندهی انتظامی جمهورى اسلامی ایران

Adresas: Teheranas (Iranas)

Irano Islamo Respublikos teisėsaugos pajėgos (LEF) yra uniformuotos policijos pajėgos. 2022 m. rugsėjo mėn. viduryje prasidėjus protestams dėl Mahsa Amini mirties, LEF vykdo akivaizdžius ir šiukščius žmogaus teisių pažeidimus, kurie buvo plačiai užfiksuoti, pavyzdžiui, koviniais šaudmenimis beatodairiškai šaudo į taikius protestuotojus, įskaitant vaikus. Žuvo daugiau kaip 70 protestuotojų, šimtai jų buvo sunkiai sužeisti, įskaitant vaikus. Nuo demonstracijų pradžios policijos pajėgos taip pat savavališkai įkalino daugybę žmogaus teisių gynėjų ir žurnalistų. Todėl LEF yra atsakinga už šiurkščius žmogaus teisių pažeidimus Irane.